C 157/10
ET
Euroopa Liidu Teataja
3.5.2023
42. nõuab, et tulevane eesistujariik Hispaania korraldaks ELi tasandil kõrgetasemelise arutelu, kus arutataks, mida oleks vaja teha kestliku arengu eesmärkide õigeaegseks rakendamiseks.
See arutelu peaks toimuma üldasjade nõukogu kohtumisel ministrite tasandil ja saatma Euroopa Komisjonile selge signaali kestliku arengu eesmärkide tähtsuse kohta; Probleemkohad ja edasised sammud
43. rõhutab vajadust paremate seoste järele kestliku arengu eesmärkide ning riiklike taaste- ja vastupidavuskavade vahel.
Nimelt on 47 %-le linnadest ja piirkondadest kestliku arengu eesmärkide rakendamisel peamine takistus rahastamine (7) ning taaste- ja vastupidavusrahastust on liikmesriikidel endiselt veel saada 225 miljardit eurot; 44. julgustab ka kõiki valitsustasandeid integreerima kestliku arengu eesmärgid oma eelarvesse ja rahastamisvahendi­ tesse, et tegeleda rahastamispuudujäägiga; 45. toonitab, et oluline on ELi toetus koolitus- ja suutlikkuse suurendamise meetmete arendamiseks, kuna nii oskuste kui ka personaliga seotud suutlikkus on probleem 44 % linnade ja piirkondade jaoks (8); 46. kutsub väikeseid ja keskmise suurusega ettevõtjaid (VKEsid) üles arendama ja rakendama oma ettevõtetes kestlikkuse strateegiaid, sest ainult 24 %-l on praegu konkreetsed kavad oma CO2 jalajälje vähendamiseks (9).
Komitee rõhutab vajadust toetada VKEsid selles protsessis ning tõhustada asjakohaseid meetmeid Euroopa, riiklikul, piirkondlikul ja kohalikul tasandil; 47. nõuab paremat ja struktureeritumat koordineerimist valitsustasandite vahel, mille juures EL peaks eeskuju näitama.
Selleks peaks EL muu hulgas tagama Euroopa poolaasta kaasavama juhtimise ja sidusrühmadega peetava struktureeritud dialoogi kestliku arengu eesmärkide teemal; 48. kutsub ELi institutsioone üles võtma jõulisemalt juhtrolli kestliku arengu eesmärkidest teavitamisel.
Mitte kõik sidusrühmad ei ole raamistikuga kursis.
Kestliku arengu eesmärkide prioriteediks seadmine ELi ja riiklikul tasandil võib aidata tugevdada poliitilist pühendumust kõigil tasanditel ja suurendada veelgi teadlikkust kestliku arengu eesmärkidest kohapeal; 49. soovitab OECD soovitustele tuginedes kasutada kestliku arengu eesmärke selleks, et seada prioriteediks Euroopa sotsiaalõiguste samba elluviimine ning sotsiaalselt ebasoodsas olukorras olevatele rühmadele suunatud sotsiaal- ja kogukonnateenusete tõhustamine, pakkuda stiimuleid hoonete CO2 heite vähendamiseks, laiendada jalgratturite, jalakäijate ja elektrisõidukite kestlikku taristut ning suurendada sidusrühmade osalemist kestliku arengu eesmärkide kohalikule tasandile viimises majanduse taastamiseks; 50. on seisukohal, et lisaks rohelisele taksonoomiale, mis aitab ellu viia rohelist kokkulepet, peaks komisjon kiiresti esitama ettepaneku sotsiaalse taksonoomia loomiseks.
Ilma sotsiaalse taksonoomiata ei ole investoritel ja ettevõtjatel selgeid suuniseid selle kohta, mida tuleb käsitada sotsiaalselt toetuskõlblikuna.
See raskendab sotsiaalselt motiveeritud tegevuste rahastamist tervishoius, sotsiaaleluruumides ja sotsiaalteenustes ning muudes valdkondades; 51. teeb ettepaneku, et ELi institutsioonid ja liikmesriigid toetaksid ja rahastaksid koolitus- ja haridusalgatuste käivitamist, et suurendada avaliku sektori asutuste ja eraorganisatsioonide suutlikkust kestliku arengu eesmärkide aruannete ja strateegiliste kavade koostamisel ja rakendamisel; 52. rõhutab, et haridus on põhiõigus, sõltumata rahalistest võimalustest.
Komitee esitab hariduse andmise eest vastutavatele valitsustasanditele soovituse lisada õppekavadesse – lasteaia tasandist ülikooli tasandini – kestliku arengu kontseptsioonid; 53. teeb ettepaneku käivitada ELi institutsioonidevaheline teavituskampaania, milles näidatakse selgelt seost kestliku arengu eesmärkide täitmise ja elanike elukvaliteedi parandamise vahel kõigis piirkondades;
(7) (8) (9)
OECD (2022), „The Sustainable Development Goals as a framework for COVID-19 recovery in cities and regions“, OECD Regional Development Papers, nr 26, OECD Publishing, Pariis.
OECD (2022), „The Sustainable Development Goals as a framework for COVID-19 recovery in cities and regions“, OECD Regional Development Papers, nr 26, OECD Publishing, Pariis.
Euroopa Komisjon, 2022: Eurobarometer: EU SMEs working towards sustainability: https://single-market-economy.ec.europa.eu/news/eurobarometer-eu-smes-working-towards-sustainability-2022-03-28_en.